**Tlačová správa**

**Continental Tires rozširuje svoje kapacity vo VGP Parku Bratislava o nový sklad na míru s rozlohou 12 000 m²**

* **Spoločnosť z metropoly distribuuje pneumatiky do takmer desiatky krajín vrátane Slovenska.**
* **Rozšírenie zahŕňa 12 000 m² prenajímateľných plôch v hale F, prispôsobených na mieru.**
* **Celkovo má Continental Tires v lokalite prenajatých už 68 000 m².**

**16. júla 2025, Bratislava** – VGP, európsky vlastník, správca a developer priemyselných a logistických nehnuteľností, úspešne dokončil rozšírenie haly F pre spoločnosť Continental Tires vo VGP Parku Bratislava. Nové priestory s rozlohou 12 000 m² predstavujú významné posilnenie existujúcich kapacít a zároveň prehĺbenie strategického partnerstva s VGP, ktoré trvá od roku 2020. Continental je popredným dodávateľom pneumatík a technológií pre automobilový priemysel. V priestoroch pri hlavnom meste si prenajíma celkovo 68 000 m², ktoré využíva ako moderné skladové a distribučné centrum pneumatík – nielen pre Slovensko, ale aj pre Českú republiku, Maďarsko, Rakúsko, krajiny Jadranského regiónu, Ukrajinu a Moldavsko.

Distribučné centrum Continentalu sa vyznačuje efektívnym dispozičným riešením a využitím pokročilých technológií, ktoré umožňujú vysokú prevádzkovú efektivitu a široké geografické pokrytie priamo z bratislavskej lokality. Areál disponuje 68 nakladacími rampami a kapacitou takmer 800 000 pneumatík. V roku 2024 z neho bolo expedovaných takmer 3,8 milióna pneumatík a ďalších produktov. Ide zároveň o významného zamestnávateľa v regióne, ktorý v hlavnej sezóne vytvára viac ako 100 pracovných miest.

Hala F spĺňa vysoké nároky na udržateľnú výstavbu a energetickú efektivitu a je držiteľom medzinárodne uznávaného certifikátu BREEAM. Ten odráža záväzok oboch spoločností k zodpovednému prístupu k životnému prostrediu a prispieva k dlhodobej udržateľnosti logistických operácií spoločnosti Continental.

Celý VGP Park Bratislava ponúka množstvo ekologických riešení, vrátane inštalácie fotovoltaických panelov na strechách budov a nabíjacích staníc pre automobily. Obsadený je renomovanými nájomcami, medzi ktoré patria DIRKS, Geis SK, Coca-Cola či Packeta Slovakia. V budúcnosti sa park rozrastie na celkom 11 hál s viac ako 400 000 m² prenajímateľnej plochy. Po úplnom dokončení sa zaradí medzi jeden z najväčších parkov v európskom portfóliu spoločnosti VGP.

**Technické parametre VGP Parku Bratislava I a II:**

● Plocha: 906 000 m2

● Prenajímateľná plocha: 404 000 m2

● Minimálna veľkosť jednotky: 4 000 m2

● Počet hál: 11

**O spoločnosti VGP**

VGP je celoeurópsky vlastník, manažér a developer špičkových logistických a semi-industriálnych nehnuteľností a poskytovateľ riešení obnoviteľných zdrojov energie. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s cca 378 zamestnancami, VGP prevádzkuje aktíva v 18 európskych krajinách, a to ako priamo, tak prostredníctvom niekoľkých 50:50 spoločných podnikov. K decembri 2024 predstavovala hrubá hodnota aktív spoločnosti VGP, vrátane 100% spoločných podnikov, sumu 7,8 miliardy EUR a čistá hodnota aktív (EPRA NTA) spoločnosti predstavovala 2,4 miliardy EUR. Spoločnosť VGP je kótovaná na burze Euronext Brussels (ISIN: BE0003878957).

Ďalšie informácie nájdete na: [http://www.vgpparks.eu](http://www.vgpparks.eu/).

**Kontaktní údaje pro média:**

|  |  |
| --- | --- |
| Tereza Vykypěl ŠtosováCrest Communications, a.s.   | Tel: +420 778 495 239  e-mail: tereza.vykypel@crestcom.sk  |
| Beáta Čačaná VGP – Industriálne stavby, s.r.o.  | Tel: +421 918 770 655 e-mail: beata.cacana@vgpparks.eu  |